2 November

2 November is die 306de dag van die jaar (307de in 'n skrikkeljaar), met nog 59 dae oor.

Gebeure 

 676 – Pous Donus volg Pous Adeodatus op.
 1389 – Pous Bonifatius IX volg Pous Urbanus VI op as hoof van die Rooms-Katolieke Kerk.
 1705 – Lorenzo Ganganelli (Later Pous Clemens XIV) word gedoop.
 1843 – Die NG gemeente Richmond gestig as 30ste gemeente van die Nederduitse Gereformeerde Kerk.
 1889 – Noord- en Suid-Dakota word ingelyf as die 39ste en 40ste state van die VSA.
 1912 – Tydens die Eerste Balkanoorlog eindig die veldslag van Lüleburgaz met 'n Bulgaarse oorwinning.
 1914 – Rusland verklaar oorlog teen die Ottomaanse Ryk.
 1916 – Tydens die Arabiese opstand teen die Ottomaanse Ryk word sjarief Hoessein ibn Ali as koning van Arabië gekroon.
 1917 – Sionisme: Die Balfour Verklaring bevestig Britse ondersteuning vir 'n Joodse nedersetting in Palestina.
 1919 – In Bautzen word die Lausitzse Volkspartei ("Lausitzer Volkspartei") gestig om die politiese belange van die Sorbiese volk in Duitsland te verteenwoordig.
 1920 – Die eerste kommersiële radiostasie KDKA in Pittsburgh, Pennsilvanië saai vir die eerste keer uit. Hierdie eerste uitsending was 'n direkte gevolg van die presidentsverkiesing in die VSA.
 1930 – Haile Selassie word as Negus Negeste (konig der konigs = keiser) van Ethiopië gekroon.
 1936 – Die Kanadese uitsaaikorporasie word gestig.
 1936 – BBC Televisiediens, die oudste televisiestasie in die wêreld, word geopen.

 1947 – Miljardêr-ontwerper Howard Hughes loods Spruce Goose, die grootste vastevlerkvliegtuig wat ooit gebou is, in Kalifornië op sy nooiensvlug in Long Beach, Kalifornië. Die vlug het net agt minute geduur.
 1948 – Harry S. Truman verslaan Thomas Dewey in die Amerikaanse presidentsverkiesing.
 1960 – Penguin Books word onskuldig bevind aan onwelvoeglikheid in die Lady Chatterley's Lover-saak.
 1963 – Die Suid-Viëtnamese President Ngo Dihn Diem word vermoor na 'n militêre staatsgreep.
 1976 – Jimmy Carter verslaan Gerald Ford in die Amerikaanse presidentsverkiesing en word die eerste kandidaat uit die suide van die V.S.A. om president te word na die Amerikaanse Burgeroorlog.
 1984 – Doodstraf: Velma Barfield word die eerste vrou sedert 1962 wat die doodstraf opgelê word.

 1986 – Amerikaanse gyselaar David Jacobsen word na 17 maande se aanhouding deur Moslem fundamentaliste in Beiroet vrygelaat.
 1991 – Australië klop Engeland in die eindstryd met 12–6 en wen sodoende die tweede Rugbywêreldbeker in Engeland, Frankryk, Ierland, Skotland en Wallis.
 1992 – Galileo Galilei word amptelik deur die Rooms-Katolieke Kerk gerehabiliteer.
 1995 – Apartheid: Suid-Afrika se gewese minister van verdediging Generaal Magnus Malan en tien ander weermagoffisiere word in hegtenis geneem en van moord op 13 swart mense in 1987 aangekla.
 2000 – Die eerste bemanning betree die Internasionale Ruimtestasie
 2001 – Monsters, Inc. word vrygestel met die hoogste kaartjieverkope vir 'n animasiefilm ooit, en die 6de beste van alle films ooit.
 2004 – Amerikaanse presidentsverkiesing tussen senator John Kerry en President George W. Bush.
 2019 – Die Springbokke klop Engeland in die eindstryd van die Rugbywêreldbeker 2019 in Japan met 32–12 en palm vir die derde keer die Webb Ellis-beker in.

Geboortes 
 1082 – Song Huitsong, Chinese keiser, skilder en kalligraaf.
 1287 – Nasr, emir van Granada.
 1739 – Carl Ditters von Dittersdorf, Oostenrykse komponis († 1799).
 1755 – Marie Antoinette, Koningin van Frankryk († 1793).
 1795 – James K. Polk, elfde President van die Verenigde State († 1849).
 1815 – George Boole, Wiskundige en filosoof († 1864).
 1844 – Mehmet V, Sultan van die Ottomaanse Ryk († 1918).
 1865 – Warren G. Harding, 29ste President van die Verenigde State († 1923).
 1880 – Fritz Achterberg, Duitse toneelspeler († 1971).
 1899 – E. du Perron, Nederlandse digter en skrywer († 1940).
 1900 – Gerhardus Jacobus Badenhorst, Afrikaanse boer, landbou-pionier en nyweraar († 1969).
 1900 – Carola Neher, Duitse toneelspeler († 1942).
 1913 – Burt Lancaster, Amerikaanse akteur († 1994).
 1914 – Ray Walston, Amerikaanse akteur († 2001).
 1922 – Jaap Marais, die leier van die Afrikanernasionalisties gesinde Herstigte Nasionale Party († 2000).
 1928 – Paul Johnson, Engelse skrywer, joernalis en geskiedkundige († 2023).
 1929 – Amar Bose, Amerikaanse akademikus, ingenieur en entrepreneur († 2013).
 1929 – Muhammad Rafiq Tarar, voormalige President van Pakistan.
 1932 – Albert Crafford, Afrikaanse skrywer en joernalis († 2001).
 1936 – Boet Troskie, Suid-Afrikaanse sakeman en rolprentvervaardiger († 2022).
 1938 – Sophia van Griekeland, Spaanse koningin.
 1946 – Giuseppe Sinopoli, Italiaanse komponis, arts en antoproloog († 2001).
 1952 – Larry Fink, Amerikaanse miljardêr-sakeman.
 1961 – Sigrid Kaag, Nederlandse politikus.
 1965 – Shah Rukh Khan, Indiese akteur.
 1965 – Paweł Adamowicz, 'n Poolse politikus († 2019).
 1970 – Rodolfo Acosta, Kolumbiaanse komponis.
 1984 – Julia Stegner, Duitse model.

Sterftes 
1664 – Maria van Riebeeck, vrou van Jan van Riebeeck (* 1629)..
 1929 – Lydia van Niekerk, eerste Afrikaanse vrou wat 'n professor geword het op Stellenbosch (* 1884).
 1950 – George Bernard Shaw, Ierse dramaturg en Nobelprys-wenner (* 1856).
 1963 – Ngô Đình Diệm, president van Suid-Viëtnam (* 1901).
 1966 – Peter Debye, Amerikaanse chemikus en Nobelprys-wenner (* 1884).
 1975 – Pier Paolo Pasolini, Italiaanse filmregisseur en digter (* 1922).
 1986 – Desi Arnaz, Amerikaanse musikant en akteur (* 1917).
 1986 – Paul Frees, Amerikaanse stemakteur (* 1920).
 1999 – Hans-Joachim Preil, Duitse toneelspeler en verhoogkunstenaar.
 2002 – Tonio Selwart, Amerikaanse akteur en Broadway ster, sterf op ouderdom van 106 jaar (* 1896).
 2004 – Theo van Gogh, Nederlandse filmmaker en satirikus.
 2010 – Rudolf Barsjai, Sowjet- en Russiese dirigent en altviolis. (* 1924)
 2016 – Jans Rautenbach, Suid-Afrikaanse draaiboekskrywer, film-vervaardiger en regisseur (* 1936).

Vakansiedae en herdenkings 
 Rooms-Katolieke Kerk – Allersiele.
 Antieke Letland – Dveselu Diena.
 Rastafarianisme – Die kroning van Haile Selassie word gevier.

November